Irtisanomiset moninkertaistuivat - Talous - Uutiset - MTV.fi
Irtisanomiset moninkertaistuivat
Julkaistu 08.07.2009 14:51
SAK:n keräämien tietojen mukaan yt-neuvottelujen alaisten työntekijöiden määrä kymmenkertaistui tammi-kesäkuussa viime vuoteen verrattuna. Myös irtisanomisten määrä moninkertaistui. Yt-neuvottelujen piirissä oli alkuvuonna yli 125 000 työntekijää. Viime vuonna määrä oli runsaat 11 000 työntekijää. SAK:n mukaan tämän vuoden ensimmäisen puoliskon aikana yt-neuvottelujen piirissä on ollut jo kaksi kertaa enemmän työntekijöitä kuin koko viime vuoden aikana yhteensä.SAK:n elinkeinoasioiden päällikön Janne Metsämäen mukaan näköpiirissä ei ole käännettä parempaan.
- Työttömyyttä ei saa päästää kasvamaan hallitsemattomasti. Lähinnä veronkevennyksiin perustuneen elvytyksen rinnalle tarvitaan uusia päätöksiä työllisyyttä ja talouden kasvua tukevista investoinneista, kuntatalouden vahvistamisesta sekä työvoima- ja koulutuspolitiikan aktiivitoimien varmistamisesta. Missään nimessä elvytystä ei pidä nyt lopettaa, Metsämäki korostaa.SAK:n tiedot perustuvat pörssitiedotteisiin ja muihin julkisiin lähteisiin. (MTV3)
Riistakamera otti miehestä kuvan – nyt poliisi haluaa selvittää miehen henkilöllisyyden Kansantalouden tuotannon voimakas lasku jatkuu
IMF: Maailmantalous on alkanut elpyä Uusimmat uutisvideot